Геноцидът в Руанда е организирано убийство на близо 1 милион руандийци през 1994 г. Въпреки че раздвоеното общество в Руанда е относително стабилно до 70-те години на миналия век, следващите две десетилетия са свидетели на много кървави убийства на представители на двете племена в Бурунди, Руанда и Конго. До началото на август 1994 г. около 1/4 от предвоенното население на Руанда е избито или избягало от страната. Мобилизирани са международни хуманитарни помощи за бежанците, но наличните запаси са недостатъчни и се разпространяват болести. Повече от 20 000 бежанци измират в холерна епидемия в лагерите. Днес все още в затвора има около 130 000 души, очакващи съд за участието си в геноцида и над 300 000 деца са без роднини, които да се грижат за тях.